Na temelju članka 31. stavka 2. Zakona o postupanju s nezakonito izgrađenim zgradama (NN 86/12, 143/13, 65/17 i 14/19), te članka 31. Statuta Općine Veliki Bukovec, („Službeni vjesnik Varaždinske županije“ br. 18/13, 6/18 i 15/20), Općinsko vijeće Općine Veliki Bukovec na svojoj 37. sjednici održanoj dana 14.12.2020. donosi

PROGRAM

utroška sredstava od naknade za zadržavanje nezakonito izgrađenih

zgrada u prostoru u 2021. godini

Članak 1.

Zakonom o postupanju s nezakonito izgrađenim zgradama (NN 86/12, 143/13, 65/17 i 14/19) propisano je da „trideset posto sredstava naknade prihod su proračuna jedinice lokalne samouprave na čijem se području nezakonito izgrađena zgrada nalazi, a koriste se namjenski za izradu prostornih planova kojima se prepisuju uvjeti i kriteriji za urbanu obnovu i sanaciju područja zahvaćenih nezakonitom gradnjom te za poboljšanje infrastrukturno nedovoljno opremljenih i/ili neopremljenih naselja prema programu koji donosi predstavničko tijelo jedinice lokalne samouprave“ stoga se ovim Programom utvrđuje namjena i kontrola korištenja naknade za zadržavanje nezakonito izgrađene zgrade u prostoru, a koja je prihod Proračuna Općine Veliki Bukovec u 2021. godini.

Članak 2.

U proračunu Općine Veliki Bukovec za 2021. godinu planiraju se sredstva naknade za zadržavanje nezakonito izgrađene zgrade u prostoru u iznosu od 5.000,00 kuna, a utrošit će se za:

* troškove izrade prostorno planske dokumentacije,
* za poboljšanje infrastrukturno nedovoljno opremljenih naselja Općine i to za:

rekonstrukciju nerazvrstanih cesta na području Općine.

Članak 3.

Ovaj Program primjenjuje se u razdoblju od 01.01.2021. do 31.12.2021. godine, a objavljuje se u “Službenom vjesniku Varaždinske županije”.

KLASA: 400-02/20-01/02

URBROJ: 2186/028-01-20-1

U Velikom Bukovcu 14.12.2020.

Predsjednica Općinskog vijeća

Jasenka Zdelar, dipl. iur., v.r.